CELEX: 62014TN0152
Language: el
Date: 2014-03-05 00:00:00
Title: Υπόθεση T-152/14: Αγωγή της 5ης Μαρτίου 2014 — Medilab κατά Επιτροπής και ΕΚΤ

26.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 159/32
            
         Αγωγή της 5ης Μαρτίου 2014 — Medilab κατά Επιτροπής και ΕΚΤ
   (Υπόθεση T-152/14)
   2014/C 159/44
   Γλώσσα διαδικασίας: η αγγλική
   
      Διάδικοι
   
   
      Ενάγουσα: Medilab Ltd (Λευκωσία, Κύπρος) (εκπρόσωποι: C. Paschalides, Solicitor, και Α. Πασχαλίδης, δικηγόρος)
   
      Εναγόμενες: Ευρωπαϊκή Κεντρική Τράπεζα και Ευρωπαϊκή Επιτροπή
   
      Αιτήματα της ενάγουσας
   
   Η ενάγουσα ζητεί από το Γενικό Δικαστήριο:
   
               —
            
            
               να υποχρεώσει τις εναγόμενες να αποζημιώσουν την ενάγουσα βάσει του άρθρου 268 ΣΛΕΕ.
            
         
      Ισχυρισμοί και κύρια επιχειρήματα
   
   Η ενάγουσα υποστηρίζει ότι οι εναγόμενες της στέρησαν χρήματα κατατεθειμένα στον λογαριασμό της επειδή προκάλεσαν την πρόωρη επιβολή μέτρου διάσωσης με ίδια μέσα στις τραπεζικές της καταθέσεις μεταξύ των προϋποθέσεων της χρηματοδοτικής συνδρομής που χορηγήθηκε στην Κύπρο στις 26 Απριλίου 2013 σύμφωνα με το άρθρο 13 της Συνθήκης για τον Ευρωπαϊκό Μηχανισμό Σταθερότητας του 2012 ως εξής: α) εκ μέρους των εναγομένων υπήρξε «πρόδηλη και σοβαρή υπέρβαση των ορίων» της εξουσίας που έχουν ως θεσμικά όργανα της Ένωσης βάσει του άρθρου 136, παράγραφος 3, ΣΛΕΕ· β) οι εναγόμενες παρανόμως εκχώρησαν την ουσιαστική άσκηση των αρμοδιοτήτων τους ως θεσμικά όργανα της Ένωσης· γ) προκάλεσαν την πρόωρη εφαρμογή μέτρου διάσωσης με ίδια μέσα στις καταθέσεις της Τράπεζας Κύπρου και της Λαϊκής Τράπεζας Κύπρου το οποίο δεν είχε προβλεφθεί στο δίκαιο της Ένωσης· δ) προκάλεσαν τη θέσπιση περιορισμών στις κινήσεις κεφαλαίων αποτρέποντας την εκ μέρους των καταθετών ανάληψη και/ή μεταφορά των κεφαλαίων τους σε ασφαλέστερα πιστωτικά ιδρύματα· και ε) προέβησαν στις ανωτέρω ενέργειες παραβιάζοντας τις αρχές της ασφάλειας δικαίου, της ισότητας και των ανθρωπίνων δικαιωμάτων.